CELEX: E2013P0008
Language: el
Date: 2013-06-24 00:00:00
Title: Προσφυγή που ασκήθηκε στις 24 Ιουνίου 2013 από την Abelia κατά της Εποπτεύουσας Αρχής της ΕΖΕΣ (Υπόθεση E-8/13)

3.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/12
            
         Προσφυγή που ασκήθηκε στις 24 Ιουνίου 2013 από την Abelia κατά της Εποπτεύουσας Αρχής της ΕΖΕΣ
   (Υπόθεση E-8/13)
   2013/C 287/08
   Στις 24 Ιουνίου 2013, ασκήθηκε προσφυγή κατά της Εποπτεύουσας Αρχής της ΕΖΕΣ ενώπιον του Δικαστηρίου της ΕΖΕΣ από την Abelia, εκπροσωπούμενη από τον πληρεξούσιο δικηγόρο Ingebjørg Harto και την πληρεξούσιο δικηγόρο Nina Lea Gjerde, της Συνομοσπονδίας Νορβηγικών Επιχειρήσεων (NHO), PO Box 5250 Majorstuen, 0303 Oslo, Norway.
   Η προσφεύγουσα καλεί το Δικαστήριο της ΕΖΕΣ:
   
               1)
            
            
               Να κηρύξει άκυρο το άρθρο 1 της απόφασης της Εποπτεύουσας Αρχής της ΕΖΕΣ αριθ. 160/13/COL της 24ης Απριλίου 2013.
            
         
               2)
            
            
               Να καταδικάσει την Αρχή στα δικαστικά έξοδα της παρούσας διαδικασίας.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η προσφεύγουσα είναι επαγγελματική και εργοδοτική ένωση στο πλαίσιο της Συνομοσπονδίας Νορβηγικών Επιχειρήσεων (Næringslivets Hoved-organisasjon) που αντιπροσωπεύει 1 250 εταιρείες-μέλη στους τομείς των υπηρεσιών ΤΠ, των τηλεπικοινωνιών, της έρευνας και της ανάπτυξης, της παροχής συμβουλών και της εκπαίδευσης.
            
         
               —
            
            
               Η βάση για την αίτηση είναι η απόφαση της Εποπτεύουσας Αρχής της ΕΖΕΣ αριθ. 160/13/COL, της 24ης Απριλίου 2013, να περατώσει την υπόθεση χωρίς να κινήσει επίσημη διαδικασία έρευνας σχετικά με το κατά πόσον οι νορβηγικές διατάξεις για το ΦΠΑ και την αντιστάθμιση του ΦΠΑ πρέπει να θεωρούνται κρατική ενίσχυση κατά την έννοια του άρθρου 61 παράγραφος 1) της συμφωνίας ΕΟΧ.
            
         
               —
            
            
               Η προσφεύγουσα ισχυρίζεται, μεταξύ άλλων, ότι:
               
                           —
                        
                        
                           η Εποπτεύουσα Αρχή της ΕΖΕΣ δεν κίνησε επίσημη διαδικασία έρευνας σύμφωνα με το άρθρο 1 παράγραφος 2 του μέρους Ι του πρωτοκόλλου 3 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου (ΣΕΔ), βλ. άρθρο 4 παράγραφος 4 στο μέρος ΙΙ του πρωτοκόλλου 3 της ΣΕΔ·
                        
                     
                           —
                        
                        
                           η Εποπτεύουσα Αρχή της ΕΖΕΣ δεν αιτιολόγησε την απόφασή της, όπως απαιτείται από το άρθρο 16 της ΣΕΔ.